Koës-amptenaar vas oor bedrog - Misdaad - Republikein
Monday, July 08th, 15:40:37
Koës-amptenaar vas oor bedrog
Die uitvoerende hoof van die Koës-nedersettingsraad, mnr. Willie Humphries, het 'n bedrogklag teen een van sy amptenare aanhangig gemaak.
Die koördineerder van misdaadondersoeke in die ||Kharasstreek, adj. komm. Chrispin Mubebo, het bevestig dat 'n verdagte in verband met beweerde bedrog van N$500 000 in hegtenis geneem is en môre in die landdroshof op Keetmanshoop sal verskyn.
Die 37-jarige verdagte sal op vyf klagte van bedrog, vervalsing, diefstal van 'n werknemer by 'n werkgewer, die gebruik van 'n voertuig sonder die eienaar se toestemming en regsverydeling verskyn.